༄༅། ། ཨོཾ་ སྲིད་དང་ཞི་བའི་ཕུན་ཚོགས་ཀུན་གྱི་གཞི། ། སྐྱབས་ཀྱི་མཆོག་
གྱུར་བླ་མ་ལྷ་ཚོགས་ཀྱི། ། ཐུགས་རྗེའི་བྱིན་གྱིས་སྣོད་བཅུད་བྱིན་གྱིས་རློབས། ། དྲེགས་
པ་ཟིལ་གནོན་དངོས་གྲུབ་ཆར་དུ་ཕོབ། ། ཀྱཻ་ རང་བཞིན་དམིགས་མེད་ཀློང་ནས་
གང་འདུལ་གྱིས། ། འཕྲིན་ལས་ཆར་འབེབས་མཆོག་གསུམ་སྲུང་མའི་ཚོགས། ། ལྷ་
སྲིན་སྡེ་བརྒྱད་ཡུལ་ལྷ་ཟོ་དོར་ཀུན། ། དམ་རྫས་བསང་མཆོད་མགྲོན་དུ་ས་མཱ་ཛཿ།
ཁྱད་པར་ལྷ་ཆེན་རྡོ་རྗེ་བདུད་འཇོམས་རྩལ། ། གཉན་པོ་གཡུ་རྩེ་ཡབ་ཡུམ་སྲས་
འཁོར་བཅས། ། དར་འཛོམ་སྟག་རི་གཉན་སྲས་མཐུ་རྩལ་ཅན། ། བཀའ་འཁོར་རྒྱ་
མཚོའི་ཚོགས་བཅས་གནས་འདིར་གཤེགས། ། དགེ་བསྙེན་པད་འབྱུང་དཔའ་བོ་
རྣམ་རིང་བཅས། ། གཡུ་སྦྲང་རྡོ་རྗེ་ཆེ་བཙན་ལ་སོགས་པ། ། ཡུལ་ཆེན་པ་ཊ་ཧ་ཡི་
སྟོད་སྨད་དུ། ། གནས་པའི་ལྷ་ཀླུ་གཞི་བདག་ཐམས་ཅན་སྤྱོན། ། ལྷ་སྲས་གཉན་ཆེན་
བྲག་དཀར་གཡུང་དྲུང་རྩལ། །གཟི་ཆེན་དཔའ་བོ་སྨན་རི་གཏེར་གྱི་བདག ། ས་
བདག་ལྷ་ཀླུ་སྨན་ཕྲན་གྲངས་མེད་དཔུང་། ། ཕུ་མདའ་ཉིན་སྲིབ་ཡུལ་སྐྱོང་མ་ལུས་
གཤེགས། ། དམ་ཚིག་དབང་གིས་མཆོད་ཡུལ་མགྲོན་རྣམས་ཀུན། ། ཉམས་དགའི་
126

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ ༽
གནས་འདིར་ཐོགས་མེད་གཤེགས་ནས་ཀྱང་། ། ཏིང་འཛིན་སྒྱུ་འཕྲུལ་རིན་ཆེན་
གདན་ཁྲི་ལ། ། དགྱེས་བཞུགས་འདོད་དགུའི་འཕྲིན་ལས་ཡིད་བཞིན་སྒྲུབས། ། ཀྱཻ་
སྣང་སྲིད་སྣོད་བཅུད་ཤེས་བྱའི་འཁོར་ལོ་ཀུན། ། དབང་བོའི་གཞུ་བཞིན་སྣང་སྟོང་
ཚོགས་པའི་འཕྲུལ། ། ཅིར་ཡང་འཆར་བཟོད་རྟེན་འབྲེལ་བཀོད་པ་ལས། ། སྔགས་རྒྱ་
ཏིང་འཛིན་སྒྱུ་མའི་རོལ་གར་བཞིན། ། ཕུན་ཚོགས་འདོད་པའི་ཡོན་ཏན་སྲིད་མཐའི་
བར། ། འཛད་མེད་མཆོད་གཏོར་སྤྱན་གཟིགས་སྟོང་གསུམ་ཁྱབ། ། དཀར་དམར་
གཏོར་མའི་རི་བོ་དགུང་དུ་བསྙེགས། ། སྨན་ཆང་རྒྱ་ཇའི་གསེར་སྐྱེམས་རྦ་རླབས་
གཡོ། ། མདའ་མདུང་རལ་གྲི་ཁྲབ་རྨོག་བྲག་ལྟར་གཏམ། ། གཏེར་གྱི་བུམ་བཟང་
དར་ཟབ་འབྲུ་སྣའི་མཛོད། ། སྨན་སྤོས་ལྷ་ཤིང་དུད་སྤྲིན་མཁའ་ལམ་ཁྱབ། ། ཤ་རྒྱས་
སྤུ་སྡུག་སྲོག་ཆགས་འཛིན་མར་ཁྱབ། ། མདོར་ན་གང་འདོད་མཁོ་དགུའི་དངོས་པོ་
ཀུན། ། འཁོར་བ་ཇི་སྲིད་འབྱུང་ཞིང་རྒྱས་གྱུར་པའི། ། མཆོད་ཚོགས་རྒྱ་མཚོས་
མཆོད་ཅིང་བརྔན་བགྱིད་ན། ། དབང་བོ་ཚིམ་ཞིང་བདེ་ཆེན་སྐྱེད་གྱུར་ཅིག ། ཨོཾ་
བདེ་ཆེན་ཆོས་སྐུའི་མཁའ་ཀློང་ཡངས་པ་རུ། ། མཁྱེན་བརྩེ་ནུས་པའི་ཆུ་འཛིན་
འབུམ་དཀྲིགས་ཏེ། ། ཕན་བདེའི་གྲུ་ཆར་འདོད་དགུར་འཇོ་བའི་དཔལ། ། རྩ་གསུམ་
རྒྱལ་བ་ཞི་ཁྲོ་གསོལ་ཞིང་མཆོད། ། སེམས་ཉིད་གྱ་གྱུའི་རོལ་གར་སྣང་ཙམ་ལས། །
ཕན་གནོད་བྱེད་པོ་འཇིག་རྟེན་དྲེགས་པའི་གཟུགས། ། སྣང་སྲིད་སྡེ་བརྒྱད་ཡུལ་
བདག་སྤྱི་བྱེ་བྲག ། རང་རང་བཀའ་འཁོར་བཅས་པ་གསོལ་ཞིང་མཆོད། ། དཀར་
དམར་ཁ་དོག་མ་ངེས་ཅིར་ཡང་སྟོན། ། རྟ་དཀར་གཡུ་འབྲུག་མ་ངེས་སྟེང་ན་རོལ། །
མདུང་དར་བ་དན་ནམ་མཁའི་དབྱིངས་སུ་བསྒྲེངས། ། གཏེར་གྱི་བུམ་བཟང་དུང་གི་
ལྡེ་མིག་བསྣམས། ། དུང་ཁྲབ་གཡུ་རྨོག་གསོལ་ཞིང་ཁྲོ་གཏུམ་ཉམས། ། སྟག་རལ་
གཟིག་ཤུབ་རལ་གྲི་སྐེད་ལ་བསྐོར། ། གཉན་ཆེན་བྲག་དཀར་གཡུང་དྲུང་ཡབ་ཡུམ་
སྲས། ། གཉན་བཙན་ཀླུ་དམག་འབུམ་བཅས་གསོལ་ཞིང་མཆོད། ། དཔའ་རྩལ་དུང་
གཙུག་སྨན་རི་གཏེར་གྱི་བདག ། ས་བདག་གདེངས་ཅན་མཐུ་ལྡན་ལྷ་ཀླུ་གཉན། །
- 127 -

བསང་མཆོད་ཀྱི་རིམ་པ་ཕྱོགས་བསྒྲིགས་སུབཀོད་པ།
ཡུལ་ལྗོངས་སྤྱི་དང་ར་ཡི་སྟོད་སྨད་ན། ། གནས་པའི་ཡུལ་བདག་ཟོ་དོར་མ་ལུས་
མཆོད། ། རིགས་ཀུན་ཁྱབ་བདག་པདྨ་སམྦྷ་ཝ། ། སྤྱན་རས་གཟིགས་དབང་དཔལ་
ཆེན་དཀྱིལ་འཁོར་ལྷའི། ། བཀའ་དམ་རྡོ་རྗེའི་རི་མོ་སྲིད་མཐའི་བར། ། ཉམས་མེད་
སྙིང་གི་དཔལ་བེའུར་རྟག་ཆོངས་ལ། ། ཕན་བདེའི་འབྱུང་གནས་ཐུབ་པའི་རིང་
ལུགས་སྤྱི། ། ཁྱད་པར་གསེར་མདོག་ཅོད་པན་འཆང་བའི་ལུགས། ། དགེ་འདུན་སྡེར་
བཅས་བཤད་སྒྲུབ་འཁོར་ལོ་གསུམ། ། ཡར་ངོའི་ཟླ་བཞིན་གོང་འཕེལ་འཕྲིན་ལས་
མཛོད། ། མཆོག་གསུམ་གུས་མཆོད་ལྷུར་ལེན་སྦྱིན་པའི་བདག ། རྗེ་བློན་ཆབ་སྲིད་
དབུ་འཕང་མཐོ་ཞིང་རྒྱས། ། འཁོར་འབངས་བཙན་ཕྱུག་མངའ་ཐང་ལོངས་སྤྱོད་
འཕེལ། ། ཆོས་སྤྱོད་དགེ་བཅུའི་ཁྲིམས་ལ་གནས་པར་མཛོད། ། སྔོན་བསགས་ལེགས་
བྱས་སྐྱེད་ཚལ་ཡངས་པ་རུ། ། དཔའ་མཛངས་རིགས་རྒྱུད་འདབ་སྟོང་བཞད་པའི་
ཕྲེང་། ། ཆོས་སྲིད་སྡེ་བཞིའི་ཕུན་ཚོགས་སྦྲང་རྩིའི་བཅུད། ། རབ་རྒྱས་བདེ་སྐྱིད་
དགའ་སྟོན་རྒྱས་པར་མཛོད། ། ནད་རིམས་བྱད་ཕུར་དགྲ་རྐུན་ཁ་སྨྲས་སོགས། ། ཕྱི་
ནང་རྐྱེན་ངན་བར་ཆད་མ་ལུས་བཟློག ། ཟས་ནོར་འབྲུ་བཅུད་རྐང་འགྲོ་ནོར་ཕྱུགས་
གཡང་། ། མི་ཟད་གཏེར་དུ་འཁྱིལ་བའི་འཕྲིན་ལས་མཛོད། ། དྲེགས་ལྡན་ཆེ་དགུ་
མངའ་ཐང་འབྱོར་བར་བཅས། ། ཡིད་མཐུན་དངོས་ཀུན་ཐོགས་མེད་དབང་སྡུད་
ཅིང་། ། ལོག་པར་འཁུ་བའི་མི་བསྲུན་དགྲ་འདྲེའི་རིགས། ། མ་ལུས་མཐུ་སྟོབས་རྩལ་
གྱིས་ཕྱེ་མར་རློག ། ནག་ཕྱོགས་མི་མཐུན་གཡུལ་ངོ་མཐའ་དག་ལས། ། རྣམ་པར་
རྒྱལ་བའི་རུ་མཚོན་སྲིད་རྩེར་ཕྱོར། ། སྣོད་ཀྱི་བཀྲ་ཤིས་འབྲུ་བཅུད་ལོ་ཏོག་སྨིན། །
བཅུད་ཀྱི་བཀྲ་ཤིས་ཚེ་བསོད་རིགས་རྒྱུད་འཕེལ། ། ནོར་གྱི་བཀྲ་ཤིས་ཟས་ནོར་ལོངས་
སྤྱོད་འཕེལ། ། གཏན་ཀྱི་བཀྲ་ཤིས་བདེ་ལེགས་གཡས་འཁྱིལ་མཛོད། ། བླ་མ་མཆོག་
གསུམ་ཐུགས་རྗེའི་ནུས་པ་དང་། ། ཡུལ་བདག་དྲེགས་པའི་མཐུ་སྟོབས་རྟེན་འབྲེལ་
མཐུས། ། བརྟན་གཡོའི་བཀྲ་ཤིས་དབྱར་གྱི་ཆུ་གཏེར་བཞིན། ། བདེ་སྐྱིད་རླབས་ཕྲེང་
གཡོ་བས་མཛེས་གྱུར་ཅིག ། ཅེས་གཉན་ཆེན་བྲག་དཀར་གཙོ་བོར་བྱས་པའི་རྭ་ཁོག་སྟོད་སྨན་
128

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཐ༽
ཀྱི་ཡུལ་ལྷ་སྤྱིའི་བསང་མཆོད་འདི་ནི། ལྷག་བསམ་རྣམ་དཔྱོད་མཆོག་ཏུ་ཡངས་པའི་གདོང་ཁུ་སྤྲུལ་
བའི་སྐུ་དང༌། རིགས་རུས་བསོད་ནམས་ཕུན་སུམ་ཚོགས་པའི་དཔལ་གྱིས་མངོན་པར་མཐོ་བའི་
བསྟན་པའི་སྦྱིན་བདག་རྨེ་རྒྱལ་བློན་ནས་བསྐུལ་ངོར། ༧ ཞྭ་སེཪ་ཅོད་པན་འཛིན་པ་བློ་བཟང་འཕྲིན་
ལས་ཀྱིས་བྲིས་པ་ཛ་ཡནྟུ།